

**СЛУЖБЕНИ ГЛАСНИК**

**ОПШТИНЕ БАТОЧИНА**

|  |  |
| --- | --- |
| **БАТОЧИНА**  30.12.2022. године | **ГОДИНА 2022.**  БРОЈ 30. |

Oпштинско веће општине Баточина, на основу члана 19. став 1. а у вези члана 17. став 1. Закона о јавном информисању и медијима („Службени гласник Републике Србије“, број 83/14, 58/15 и 12/16 – аутентично тумачење), члана 4. став 1. Правилника о суфинансирању пројеката за остваривање јавног интереса у области јавног информисања („Службени гласник Републике Србије“ број 16/16 и 8/17) и члана 4. Правилника о суфинансирању пројеката за остваривање јавног интереса у области јавног информисања („Сл. гласник општине Баточина“, бр. 4/18), на седници одржаној дана 29.12.2022. године, донело је:

**ОДЛУКУ**

**о измени Одлуке о расписивању јавног позива за учешће на Конкурсу за суфинансирање пројеката за остваривање јавног интереса у области јавног информисања на територији општине Баточина у 2022. години**

**Члан 1.**

У Одлуци о расписивању јавног позива за учешће на Конкурсу за суфинансирање пројеката за остваривање јавног интереса у области јавног информисања на територији општине Баточина у 2022. години („Службени гласник општине Баточина“ број: 23/22), у даљем тексту: Одлука, члан 13. став.1. мења се и гласи:

„Одобрена средства морају бити утрошена наменски, у складу са одобреним буџетом и то до 31. марта 2023. године.“

**Члан 2.**

У свему осталом, Одлука остаје непромењена.

**Члан 3.**

Ову Одлуку објавити у „Службеном гласнику општине Баточина“, као и на званичној интернет презентацији Општине.

**ОПШТИНСКО ВЕЋЕ ОПШТИНЕ БАТОЧИНА**

**Број: 020-94722-III од 29.12.2022. године**

**ПРЕДСЕДНИК**

**ОПШТИНСКОГ ВЕЋА**

**Здравко Младеновић**

**\_\_\_\_\_\_\_\_\_\_\_\_\_\_\_\_\_\_\_\_\_\_\_**

На основу члана 19. став 2. Закона о безбедности саобраћаја на путевима („Сл. гласник РС", бр. 41/2009, 53/2010, 101/2011, 32/2013 - одлука УС, 55/2014, 96/2015 - др. закон, 9/2016 - одлука УС, 24/2018, 41/2018, 41/2018 - др. закон, 87/2018, 23/2019 и 128/2020 - др. закон), члана 22, 23, 24 и 26 Правилника о раду савета за координацију послова безбедности саобраћаја на путевима („Сл. гласник РС“, бр. 8/2020) и члана 60. Пословника о раду Општинског већа општине Баточина („Службени гласник општине Баточина“, бр. 33/21), Општинско веће општине Баточина, на предлог Савета за безбедност саобраћаја на путевима општине Баточина, на седници одржаној дана 29.12.2022. године, донело је;

**ПРОГРАМ**

**за рад Савета за безбедност саобраћаја на путевима општине Баточина за 2023. годину**

1. **ОПШТЕ ОДРЕДБЕ**

**Члан 1.**

Програмом за рад Савета за безбедност саобраћаја на путевима општине Баточина за 2023. годину (у даљем тексту: Програм) утврђују се циљеви, мере и активности у оквиру кључних области рада, рокови, финансијска средства и одговорни субјекти за спровођење истих, предвиђени законским и подзаконским прописима о безбедности саобраћаја на путевима у циљу унапређења безбедности саобраћаја на путевима.

**Члан 2.**

У складу са чланом 17., 18. и 19. Закона о безбедности саобраћаја на путевима, подацима Министарства финансија, Управе за трезор о износу од наплаћених и распоређених прихода од новчаних казни за прекршаје и привредне преступе предвиђене прописима о безбедности саобраћаја на путевима за 2021. годину и Одлуком о буџету општине Баточина за 2022. годину планирана су средства за реализацију Програма у укупном износу од 8.000.000,00 динара и биће усмерена за спровођење мера и активности у оквиру кључних области рада које представљају саставни део овог Програма.

**Члан 3.**

Коришћење наведених средстава из члана 2. овог Програма биће засновано на принципу финансирања програмских задатака из реалних извора и у динамици која обезбеђује реализацију расхода по утврђеним приоритетима Савета за безбедност саобраћаја на путевима општине Баточина до нивоа реализованих прихода.

**Члан 4.**

Уколико се приходи не остваре у планираном износу, планиране активности реализују се према степену приоритета које одреди Савет за безбедност саобраћаја на путевима општине Баточина.

**Члан 5.**

У складу са чланом 9. став 2. тачка 15. Закона о безбедности саобраћаја на путевима и чланом 30. Правилника о раду савета за координацију послова безбедности саобраћаја на путевима координатор доставља овај Програм Агенцији на сагласност путем ИСА апликације.

1. **РЕАЛИЗАЦИЈА МЕРА И РАСПОДЕЛА СРЕДСТАВА**

**Члан 6.**

Средства за реализацију дефинисана у члану 2. Програма, сходно одредбама члана 18. и 19. Закона о безбедности саобраћаја на путевима и члана 23. Правилника о раду савета за координацију послова безбедности саобраћаја на путевима, користиће се за мере и активности описане у табели.

|  |  |  |  |  |  |  |  |
| --- | --- | --- | --- | --- | --- | --- | --- |
| **Област рада** | **Мера** | **Активност** | **Рокови** | **Финансијска средства** | **Извори финансирања** | **Одговорни субјекти** | **Проценат по областима** |
| **1. Унапређење саобраћајне инфраструктуре са аспекта унапређења безбедности саобраћаја** | Поправљање саобраћајне инфраструктуре | Изградња пешачких стаза у улицама Цара Душана и Краља Милана Обреновића | мај-октобар | 2.300.000,00 | НК | Савет, Општинска управа општине Баточина | 50% |
| Накнада за рад надзорног органа приликом изградње пешачких стаза у улицама Цара Душана и Краља Милана Обреновића | октобар-децембар | 120.000,00 | НК | Савет, Општинска управа општине Баточина |
| Израда пројектне документације | Израда саобраћајног пројекта за изградњу пешачких стаза у улицама Цара Душана и Краља Милана Обреновића | март-мај | 400.000,00 | НК | Савет, Општинска управа општине Баточина |
| Израда саобраћајног пројекта за успоравање саобраћаја у зонама школа на територији општине Баточина | август-новембар | 200.000,00 | НК | Савет, Општинска управа општине Баточина |
| Реализација саобраћајно-техничких мера намењених повећању безбедности учесника у саобраћају | Увођење и инсталирање опреме система видео надзора за аутоматско препознавање регистарских таблица и детекцију саобраћајног прекршаја – прекорачење задате лимитиране брзине на деоници ДП IБ бр.пута 24 Баточина-Крагујевац у непосредној близини кружног тока у Баточини – друга фаза | септембар-октобар | 980.000,00 | НК | Савет, Општинска управа општине Баточина |
| **2. Рад савета** | Накнада за рад чланова савета | Припрема свих аката и потребне документације за реализацију активности програма, присуство седницама савета и др. | јануар- децембар | 150.000,00 | НК | Савет, Општинска управа општине Баточина | 3,125% |
| Унапређење знања чланова Савета из области безбедности саобраћаја | Учешће чланова савета на стручним скуповима у земљи и иностранству на којима се обрађују теме из области унапређења безбедности саобраћаја на локалном нивоу и њихово стручно усавршавање | јануар- децембар | 100.000,00 | НК | Савет, Општинска управа општине Баточина |
| **3. Унапређење саобраћајног образовања и васпитања** | Едукација из области безбедности саобраћаја за ученике основних и средњих школа и деце предшколског узраста, као и осталих угрожених категорија учесника у саобраћају | Реализација позоришних представа за децу о безбедном понашању у саобраћају за предшколце и ученике 1. разреда основне школе | септембар-октобар | 400.000,00 | НК | Савет, саобраћајна полиција, предшколска установа „Полетарац“ Баточина, основна школа „Свети Сава“ Баточина | 24,975% |
| Едукативна предавања за ученике од 2. до 8. разреда основне школе | март-октобар | 798.000,00 | НК | Савет, саобраћајна полиција, предшколска установа „Полетарац“ Баточина, основна школа „Свети Сава“ Баточина |
| Кампања – млади и безбедни у саобраћају за ученике свих разреда средње школе | март-октобар | 600.000,00 | НК | Савет, саобраћајна полиција Средња школа „Никола Тесла“ Баточина |
| Едукација о безбедности у саобраћају следећих категорија учесника : бициклисти, мотоциклисти и мопедисти | март-октобар | 200.000.00 | НК | Савет, Општинска управа општине Баточина |
| **4. Превентивно-промотивне активности из области безбедности саобраћаја** | Набавка промотивнних материјала и организовање активности за угрожене категорије учесника у саобраћају | Набавка брошура о важности коришћења сигурносних појасева за возаче и путнике у путничким возилима, за возаче теретних возила и доставних возила до 3,5 тоне | септембар-октобар | 50.000,00 | НК | Савет, Општинска управа општине Баточина |  |
| 15,65% |
| Набавка  ретрорефлектујућих прслука, торбица, качкета, мајица и сличног материјала са ретрорефлектујућим елементима | септембар-октобар | 200.000,00 | НК | Савет, Општинска управа општине Баточина |
| Набавка дечијих ауто-седишта за новорођенчад уз обавезу испоручиоца да бесплатно одржи презентацију о правилном коришћењу ауто-седишта | јануар-децембар | 750.000,00 | НК | Савет, Општинска управа општине Баточина |
|  | Медијска промоција безбедности саобраћаја | Надокнада локалним медијима за емитовање пропагандног материјала из области безбедности саобраћаја | јануар-децембар | 252.000,00 | НК | Савет, Општинска управа општине Баточина |  |
| **5. научно-истраживачки рад у области безбедности саобраћаја** | Израда стратешких докумената | Израда Акционог плана за спровођење локалне Стратегије безбедности саобраћаја на путевима општине Баточина за 2024. годину | јун-септембар | 250.000,00 | НК | Савет, Општинска управа општине Баточина | 3,125% |
| **6. Техничко опремање јединица саобраћајне полиције и других органа надлежних за послове безбедности саобраћаја** | Набавка опреме јединица саобраћајне полиције | Наочаре за симулацију опасних фактора у саобраћају -9 комада, Пуњиве батерије 1,2 V size AA -30 комада, Пуњачи за наведене батерије – 2 комада. | јун-август | 250.000,00 | НК | Савет, Општинска управа општине Баточина | 3,125% |

**Члан 7.**

Савет за безбедност саобраћаја на путевима општине Баточина доставља Општинском већу извештај о реализацији планираних активности дефинисаних Програмом, најкасније до 31. јануара текуће за претходну годину.

1. **ЗАВРШНЕ ОДРЕДБЕ**

**Члан 8.**

Овај Програм ступа на снагу наредног дана од дана објављивања у „Службеном гласнику општине Баточина“, а примењиваће се од дана пријема сагласности Агенције за безбедност саобраћаја.

**ОПШТИНСКО ВЕЋЕ ОПШТИНЕ БАТОЧИНА**

**Број: 020-948/22-III од 29.12.2022. године**

**ПРЕДСЕДНИК**

**ОПШТИНСКОГ ВЕЋА**

**Здравко Младеновић**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

На основу члана 5. Правилника о начину и поступку доделе средстава традиционалним црквама и верским заједницама на територији општине Баточина из буџета општине Баточина („Службени гласник општине Баточина“, бр. 4/18) и члана 60. Пословника о раду Општинског већа општине Баточина („Службени гласник општине Баточина", бр. 33/21), Општинско веће општине Баточина, на седници одржаној дана 29.12.2022. године, донело је:

**Р Е Ш Е Њ Е**

1. **Образује се** Комисија за спровођење поступка расподеле средстава за традиционалне цркве и верске заједницена територији општине Баточина из буџета општине Баточина за 2023. годину (у даљем тексту: Комисија) у следећем саставу**:**
2. Зоран Лакета правник из Баточине, за председника,
3. Саша Парезановић из Брзана, за члана,
4. Марија Живановић дипломирани правник из Баточине, за члана.
5. Задаци Комисије су да:

* распише јавни конкурс за расподелу средстава традиционалним црквама и верским заједницама на територији општине Баточина,
* размотри пристигле пријаве на конкурс у складу са мерилима и критеријумима дефинисаних Правилником о начину и поступку доделе средстава традиционалним црквама и верским заједницама на територији општине Баточина из буџета општине Баточина („Службени гласник општине Баточина“, бр. 4/18),
* састави записник о раду и утврди ранг листу вредновања са Предлогом о расподели средстава, а које доставља Општинском већу општине Баточина у року од 15 (петнаест) дана од дана закључења конкурса, ради доношења Одлуке о начину и висини расподеле средстава за традиционалне цркве и верске заједнице.

1. Ово Решење објавити у „Службеном гласнику општине Баточина“.
2. Решење доставити именованима и архиви.

**О б р а з л о ж е њ е**

Правни основ за доношење овог Решења садржан је у одредбама члана 5. Правилника о начину и поступку доделе средстава традиционалним црквама и верским заједницама на територији општине Баточина из буџета општине Баточина којима је прописано да Комисију за спровођење поступка расподеле средстава за традиционалне цркве и верске заједнице за сваку буџетску годину, формира Општинско веће општине Баточина, а коју чине председник и 2 члана, као и у одредбама члана 60. Пословника о раду Општинског већа општине Баточина, којима је прописано у вршењу својих надлежности Општинско веће доноси одлуке, решења, закључке, наредбе, упутства, препоруке, пословник, правилник, планове, програме и друга акта и даје мишљења.

Разлог за доношење овог решења је образовање Комисије за спровођење поступка расподеле средстава за традиционалне цркве и верске заједнице и расписивање јавног конкурса за расподелу средстава традиционалним црквама и верским заједницама на територији општине Баточина из буџета општине Баточина за 2023. годину.

Имајући у виду напред наведеног донето је решење као у диспозитиву.

**ОПШТИНСКО ВЕЋЕ ОПШТИНЕ БАТОЧИНА**

**Број: 020-949/22-III од 29.12.2022. године**

**ПРЕДСЕДНИК**

**ОПШТИНСКОГ ВЕЋА**

**Здравко Младеновић**

На основу члана 60. Пословника о раду Општинског већа општине Баточина („Службени гласник општине Баточина", бр. 33/22) и чланова 7, 12. и 13. Правилника о начину, критеријумима и мерилима за избор пројеката у култури који се финансирају или суфинансирају из буџета општине Баточина („Службени гласник општине Баточина“, бр. 27/20), Општинско веће општине Баточина на седници одржаној дана 29.12.2022. године, донело је:

**Р Е Ш Е Њ Е**

1. **Образује се** Комисија за избор пројеката у култури који се финансирају или суфинансирају из буџета општине Баточина по расписаном јавном конкурсу ради прикупљања предлога за финансирање или суфинансирање, из буџета општине Баточина пројеката у култури, као и пројеката уметничких, односно стручних и научних истраживања у култури, чија је реализација предвиђена у 2023. години (у даљем тексту: Комисија), у следећем саставу**:**
2. Саша Голубовић из Баточине, вд директор КЦ „Доситеј Обрадовић“ Баточина, за члана,
3. Ивана Гавриловић Миладиновић, вд директор НБ „Вук Караџић“ из Баточине, за члана,
4. Радмила Илић, дипломирани правник из Брзана, за члана,
5. Горан Милићевић, запослен у КЦ „Доситеј Обрадовић“ из Прњавора, за члана,
6. Душан Младеновић, одборник из Бадњевца, за члана.
7. Комисија је дужна да:

* на првој седници изабере председника комисије, који координира рад Комисије и води седницу,
* размотри пристигле пријаве на расписани јавни конкурс и изврши оцену сваког пројекта на основу вредновања критеријума у складу са одредбама Правилника,
* доносе Листу бодовања и рангирања,
* доноси предлог Одлуке о пројектима у области културе који ће се финансирати, односно суфинансирати средствима буџета Општине, коју упућује Општинском већу општине Баточина, ради доношења Одлуке о расподели средстава из буџета општине Баточина за финансирање и суфинансирање пројеката у култури,
* достави Општинском већу Обједињени (годишњи) извештај о реализовању свих пројеката одобрених у току буџетске 2023. године и то најкасније до 01. марта 2024. године.

1. Решење објавити у „Службеном гласнику општине Баточина“.
2. Решење доставити именованима и архиви.

**О б р а з л о ж е њ е**

Правни основ за доношење овог Решења садржан је у одредбама члана 60. Пословника о раду Општинског већа општине Баточина, којим је утврђено да у вршењу својих надлежности доноси одлуке, решења, закључке, наредбе, упутства, препоруке, пословник, правилник, планове, програме и друга акта и даје мишљења, чланова 7, 12. и 13. Правилника о начину, критеријумима и мерилима за избор пројеката у култури који се финансирају или суфинансирају из буџета општине Баточина, којима је прописано да о избору пројеката по расписаном конкурсу одлучује Комисија за избор пројеката, да Комисију образује Општинско веће општине Баточина, а чине је пет чланова, који се бирају из реда угледних и афирмисаних уметника и стручњака у култури за области културних делатности за које се конкурс расписује.

Разлог за доношење овог Решења је образовање Комисије за избор пројеката у култури који се финансирају или суфинансирају из буџета општине Баточина у 2023. години по расписаном јавном конкурсу.

Имајући у виду напред наведеног донето је решење као у диспозитиву.

**ОПШТИНСКО ВЕЋЕ ОПШТИНЕ БАТОЧИНА**

**Број: 020-950/22-III од 29.12.2022. године**

**ПРЕДСЕДНИК**

**ОПШТИНСКОГ ВЕЋА**

**Здравко Младеновић**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

На основу члана 6. Правилника о критеријумима, начину и поступку доделе средстава или недостајућег дела средстава из буџета општине Баточина за подстицање програма и пројеката од јавног интереса која реализују удружења („Службени гласник општине Баточина“, бр. 24/19) и члана 60. Пословника о раду Општинског већа општине Баточина („Службени гласник општине Баточина", бр. 33/21), Општинско веће општине Баточина, на седници одржаној дана 29.12.2022. године, донело је:

**Р Е Ш Е Њ Е**

1. **Именује се** Комисија за спровођење поступка избора програма од јавног интересакоја реализују удружења за доделу средстава из буџета општине Баточина за 2023. годину, у следећем саставу**:**
2. Јасмина Милошевић, запослена у Општинској управи општине Баточина, председник,
3. Славољуб Ивановић, запослен у Општинској управи општине Баточина, члан,
4. Надица Јанковић, запослена у Општинској управи општине Баточина, члан.
5. Комисија из става I овог решења има задатак да распише јавни конкурс, размотри пријаве и у складу са мерилима и критеријумима изврши избор програма и пројеката, утврди ранг листу вредновања и рангирања пријављених програма, објави и достави Општинском већу.
6. Решење објавити у „Службеном гласнику општине Баточина“.
7. Решење доставити именованима и архиви.

*О б р а з л о ж е њ е*

Правни основ за доношење овог Решења садржан је у одредбама члана 6. Правилника о критеријумима и поступку доделе средстава удружењима за реализацију програма и пројеката од јавног интереса која реализују удружења, којим је прописано да ће спровођење поступка избора програма вршити Комисија коју именује Општинско већеје и у одредбама члана 60. Пословника о раду Општинског већа општине Баточина, којим је утврђено да у вршењу својих својих надлежности Општинског већа доноси одлуке, решења, закључке, наредбе, упутства, препоруке, пословник, правилник, планове, програме и друга акта и даје мишљења.

Разлог за доношење овог Решења је именовање Комисије за спровођење поступка избора програма од јавног интересакоја реализују удружења за доделу средстава из буџета општине Баточина за 2023. годину.

Имајући у виду напред наведеног донето је решење као у диспозитиву.

**ОПШТИНСКО ВЕЋЕ ОПШТИНЕ БАТОЧИНА**

**Број: 020-952/22-III од 29.12.2022. године**

**ПРЕДСЕДНИК**

**ОПШТИНСКОГ ВЕЋА**

**Здравко Младеновић**

\_\_\_\_\_\_\_\_\_\_\_\_\_\_\_\_\_\_\_\_\_

На основу члана 8. став 2. Закона о безбедности саобраћаја на путевима („Сл. гласник РС", бр. 41/2009, 53/2010, 101/2011, 32/2013 - одлука УС, 55/2014, 96/2015 - др. закон, 9/2016 - одлука УС, 24/2018, 41/2018, 41/2018 - др. закон, 87/2018, 23/2019 и 128/2020 - др. закон) и члана 60. Пословника о раду Општинског већа општине Баточина („Службени гласник општине Баточина", бр. 33/21), Општинско веће општине Баточина, на седници одржаној дана 29.12.2022. године, донело је:

**Р Е Ш Е Њ Е**

**о другој измени Решења о образовању Савета за безбедност саобраћаја на путевима општине Баточина**

1. У Решењу ообразовању Савета за безбедност саобраћаја на путевимаопштине Баточина („Сл. гласник општине Баточина“, бр. 16/20 и 19/20) (у даљем тексту: Решење), у ставу 2. тачка 1. мења се тако што:

„Весна Миловановћ из Баточине, дипл. инжењер саобраћаја, разрешава се дужности члана.

За члана именује се Милена Стевановић, мастер правник из Баточине.“

1. У осталом делу, Решење о образовању Савета за безбедност саобраћаја на путевимаопштине Баточина, остаје непромењено.
2. Решење доставити именованима и архиви.
3. Решење објавити у „Службеном гласнику општине Баточина“.

**О б р а з л о ж е њ е**

Правни основ за доношење овог Решења садржан је у одредбама члана 8. став 2. Закона о безбедности саобраћаја на путевима, којим је прописано да извршни орган јединице територијалне аутономије, односно јединице локалне самоуправе, општинско веће, односно градско веће, оснива тело за координацију (комисија, савет и сл.), ради усклађивања послова безбедности саобраћаја на путевима који су из делокруга јединице територијалне аутономије, односно јединице локалне самоуправе. У складу са чланом 60. Пословника о раду Општинског већа општине Баточина, Општинско веће у вршењу својих надлежности доноси одлуке, решења, закључке, наредбе, упутства, препоруке, пословник, правилник, планове, програме и друга акта и даје мишљења.

У складу са наведеним одредбама, Савет за безбедност саобраћаја на путевимаопштине Баточина образован је Решењем Општинског већа општене Баточина број: 020-470/20-01 од 09.09.2020. године и број: 020-635/20-01 од 24.09.2020. године.

Разлог за доношење овог Решења јесте у потреби да се промени састав Савета за безбедност саобраћаја на путевимаопштине Баточина, односно усклади са кадровским променама у Општинској управи.

**ОПШТИНСКО ВЕЋЕ ОПШТИНЕ БАТОЧИНА**

**Број: 020-953/22-III од 29.12.2022. године**

**ПРЕДСЕДНИК**

**ОПШТИНСКОГ ВЕЋА**

**Здравко Младеновић**

На основу члана 14. Споразума о уступању обављања послова правобранилаштва између општине Баточина и општине Рача бр. 020-488/21-II од 30.06.2021. године и члана 60. став 5. Пословника о раду Општинског већа општине Баточина („Сл. гласник општине Баточина“, бр. 33/21), Општинско веће општине Баточина, на седници одржаној дана 29.12.2022. године, донело је:

**ЗАКЉУЧАК**

**о усвајању Извештаја о раду в.д. Општинског правобраниоца**

1. Усваја се Извештај о раду в.д. Општинског правобраниоца за период од 03.10.2022. до 29.12.2022. године, заведен под бр. 020-954/22-III од 29.12.2022. године.
2. Овај Закључак објавити у „Службеном гласнику општине Баточина“.

**Образложење**

Правни основ за доношење овог закључка садржан је у одредбама члана 14. став 1. Споразума о уступању обављања послова правобранилаштва између општине Баточина и општине Рача бр. 020-488/21-II од 30.06.2021. године којим је утврђено да је правобранилаштво дужно да Општинском већу општине Баточина достави извештај о свом раду најмање једном у шест месеци.

В.Д. Општински правобранилац доставио је Општинском већу општине Баточина Извештај о раду за период од 03.10.2022. до 29.12.2022. године, заведен под бр. 020-954/22-III од 29.12.2022. године.

Одредбама члана 60. став 5. Пословника о раду Општинског већа општине Баточина прописано је да Општинско веће закључком одлучује о процедуралним питањима, о прихватању одређених предлога.

Имајући у виду наведено, Општинско веће усвојило је Извештај о раду в.д. Општинског правобраниоца, у достављеном тексту.

**ОПШТИНСКО ВЕЋЕ ОПШТИНЕ БАТОЧИНА**

**Број: 020-954/22-III од 29.12.2022. године**

**ПРЕДСЕДНИК**

**ОПШТИНСКОГ ВЕЋА**

**Здравко Младеновић**

**САДРЖАЈ:**

1. Одлука о измени Одлуке о расписивању јавног позива за учешће на Конкурсу за суфинансирање пројеката за остваривање јавног интереса у области јавног информисања на територији општине Баточина у 2022. години.............................1
2. Програм за рад Савета за безбедност саобраћаја на путевима општине Баточина за 2023. годину..............................................................................................................1
3. Решење о образовању Комисије за спровођење поступка расподеле средстава за традиционалне цркве и верске заједницена територији општине Баточина из буџета општине Баточина за 2023. годину.................................................................8
4. Решење о образовању Комисије за избор пројеката у култури који се финансирају или суфинансирају из буџета општине Баточина за 2023. годину....9
5. Решење о именовању Комисије за спровођење поступка избора програма од јавног интереса која реализују удружења за доделу средстава из буџета општине Баточина за 2023. годину...........................................................................................10
6. Решење о другој измени Решења о образовању Савета за безбедност саобраћаја на путевима општине Баточина.................................................................................11
7. Закључак о усвајању Извештаја о раду в.д. Општинског правобраниоца............12

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**Издавач: Скупштина општине Баточина**

**Уредник: Тања Вукојевић**